**Ruusu Leppänen** (tunnetaan myös aliaksella ***ruusukukkane***, koko nimeltään Ruusu-Maaria Leppänen) on jyväskyläläinen tubettaja, nuorisovaikuttaja ja toimittaja. Hänen videonsa keskittyivät pääasiassa moottoriurheiluun.

Elämä ja ura
------------

### Opinnot

Leppänen on valmistunut ylioppilaaksi Jyväskylän normaalikoulun lukiosta ja on tavoitellut opiskelupaikkaa Suomen oikeustieteellisissä tiedekunnissa.*lähde?* Leppänen on päässyt lukiolaisten Oikeusguru-kilpailun finaaliin vuonna 2019, muttei voittanut opiskelupaikkaa.

### ruusukukkane-kanava

Alun perin Leppänen valmisti mopoaiheisia ajovideoita ja koosteita kanavalleen kertomatta oikeaa nimeään tai sukupuoltaan. Internet-aliaksen taakse piiloutuneen suositun mopotubettajan paljastuminen naiseksi herätti katsojakunnassa hämmästystä ja innostusta mopoharrastajissa.*lähde?* Myöhemmin Leppänen alkoi valmistaa minidokumentteja mopoilijoita kiinnostavista ilmiöistä asuinseudullaan Jyväskylässä.

YouTube-kanavansa ollessa aktiivinen Leppänen teki yhteistyökäyntejä erilaisiin oppilaitoksiin ja osallistui mopoilijoiden kokoontumisiin, eli ns. mopomiitteihin. Leppäsen yleisöä olivat moottoriurheilusta kiinnostuneet nuoret kautta maan, suurin osa heistä iältään 10–15-vuotiaita poikia.

Leppänen lopetti kuusi vuotta kestäneen YouTube-uransa syyskuussa 2021 ja on sittemmin piilottanut kanavansa sisällön.

Media ja poliisi ovat olleet kiinnostuneita Leppäsen omasta liikennekäyttäytymisestä videoillaan. Iltalehti uutisoi syksyllä 2019 poliisin aloittaneen rikostutkinnan Leppäsen itse julkaisemallaan videolla tapahtuneen törkeän liikenneturvallisuuden ylittävän ylinopeuden vuoksi.

### YouTuben jälkeen

Leppänen on sittemin siirtynyt verkkojournalismin pariin Ilkka-Pohjalaiselle.

Vaikuttaminen
-------------

Leppänen on kertonut haluavansa rikkoa näkemyksen moottoriurheilusta nuorten miesten harrastuksena. Leppänen arvioi Tampereen yliopiston toimittajakoulutuksen verkkolehtijulkaisu *Moreenimedian* haastattelussa moottoriurheilusta kiinnostuneiden tyttöjen määrän kasvavan koko ajan ja kertoo tehtäväkseen käynnistää keskusteluja, edistää naisten asemaa moottoriurheilussa ja näyttää muille nuorille esimerkkiä.

Hän on ollut yläasteikäisenä Jyväskylän nuorisovaltuuston jäsen.

Lähteet
-------

1. 1 2  Jyväskylän nuorisovaltuuston toimintakertomus 2016-2017 (Leppäsen koko nimi mainittu jäsenluettelossa) Jyväskylän nuorisopalvelut. Viitattu 21.11.2022.
2. ↑  Ruusukukkane - Rekisteritiedot | Suomen Asiakastieto Oy *www.asiakastieto.fi*. Viitattu 21.11.2022.
3. 1 2 3  Nainen kohtaa moottoriurheilussa jatkuvasti ennakkoluuloja – somevaikuttaja Ruusu Leppänen uskaltaa puhua asenteista ääneen *Moreenimedia*. Viitattu 21.11.2022.
4. ↑  Oikeusguru saa suoran opiskelupaikan yliopistosta – kilpailun finaalissa mukana jyväskyläläinen lukiolainen Ruusu Leppänen *Keskisuomalainen*.  29.11.2019. Viitattu 21.11.2022.
5. ↑  Lakimiesliitto: Suomen ensimmäinen oikeusguru on Siiri Klubb Kallion lukiosta (Kilpailun voittajat ja muut osallistujat ovat nähtävissä tässä julkaisussa) *Lakimiesliitto*. Viitattu 21.11.2022.
6. ↑  Ruusu Leppänen: Dokumentti: Jyväskylän amisparkki  13.1.2020. YouTube:  ruusukukkane. Viitattu 21.11.2022.
7. ↑  Järviseudun Sanomat: Tubettaja Ruusukukkane vieraili Järviseudulla - Amismyyttejä murtamassa pomo piilossa ohjelman tyyliin *23.02.2021*. Järviseudun Sanomat.
8. ↑  Ruusu Leppänen: En halua olla somettaja - Ruusukukkane *YouTube*.  16.10.2022. ruusukukkane-kanava YouTubessa. Viitattu 21.11.2022.
9. ↑  "Toivottavasti ei tuu ketään vastaan" – Nuori nainen kaahasi Opelilla pikkuteillä jopa 120 kilometrin tuntivauhtia: julkaisi hurjastelusta Youtube-videon, poliisi kiinnostui *www.iltalehti.fi*. Viitattu 21.11.2022.
10. ↑  Ruusu Leppänen *ilkkapohjalainen.fi*. Viitattu 21.11.2022.